**ՊԱՀԱՆՋՆԵՐ**

**ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ՇՐՋԱՆԱԿՆԵՐՈՒՄ ՆՈՒՅՆԱԿԱՆԱՑՄԱՆ ՄԻՋՈՑՆԵՐՈՎ ԱՊՐԱՆՔՆԵՐԻ ԴՐՈՇՄԱՎՈՐՄԱՆ ԱԶԳԱՅԻՆ ՕՊԵՐԱՏՈՐԻ ԿՈՂՄԻՑ ՄՇԱԿՎՈՂ ԷԼԵԿՏՐՈՆԱՅԻՆ ԿԱՌԱՎԱՐՄԱՆ ՀԱՄԱԿԱՐԳԻՆ ՆԵՐԿԱՅԱՑՎՈՂ**

1. Էլեկտրոնային կառավարման համակարգը (այսուհետ` Համակարգ) պետք է ապահովի Եվրասիական տնտեսական հանձնաժողովի խորհրդի 2019 թվականի օգոստոսի 8-ի N 72 որոշմամբ նախատեսված պահանջների իրականացումը, ինչպես նաև բավարարարի ստորև ներկայացված պահանջներին.
* մակնշման ենթակա յուրաքանչյուր միավոր ապրանքի ունիկալ նույնականացում` կոդերի տրամադրման միջոցով: Համակարգը պետք է թույլ չտա կոդի կրկնակի գեներացում և տրամադրում,
* նույնականացման միջոցների պաշտպանություն Եվրասիական տնտեսական միության շրջանակներում ընդունված անվտանգության պահանջներին համապատասխան,
* համակարգը պետք է ապահովի նույնականացման միջոցների հաշվառում, ինչպես նաև դրանց կարգավիճակի փոփոխություն,
* «Եվրասիական տնտեսական միությունում նույնականացման միջոցներով ապրանքների դրոշմավորման մասին» համաձայնագրի 5-րդ հոդվածի 4-րդ կետով սահմանված լիազոր մարմինը պետք է ունենա Համակարգին ամբողջական հասանելիություն` Եվրասիական տնտեսական միության օրենսդրությամբ սահմանված հսկողական գործառույթներն իրականացնելու նպատակով,
* Համակարգը պետք է ապահովի մակնշման ենթակա ապրանքների շրջանառության մասնակիցների գրանցում և հաշվառում,
* անհրաժեշտ է ապահովել մակնշման ենթակա ապրանքների շրջանառության մասնակիցներին Համակարգում «անձնական գրասենյակին» հասանելիություն` սահմանված տեղեկատվության տրամադրումն իրականացնելու նպատակով,
* Համակարգը պետք է ապահովի այլ երկրների ազգային օպերատորների հետ միջսահմանային տեղեկատվության փոխանակում ինտեգրացված տեղեկատվական համակարգի միջոցով` Եվրասիական տնտեսական միության անդամ-պետությունների միջև ապրանքների տեղափոխման վերաբերյալ,
* Համակարգը պետք է հնարավորություն ունենա ինտեգրվելու լիազոր մարմնի տեղեկատվական համակարգի հետ,
* Համակարգը պետք է ապահովի հաշվետվությունների և վերլուծական գործիքակազմի առկայություն` լիազոր մարմնին ըստ անհրաժեշտության անվճար տեղեկատվություն տրամադրելու նպատակով,
* Համակարգը պետք է աշխատի 24/7 ռեժիմով,
* Համակարգի տարեկան անսարք վիճակում լինելու ժամանակը պետք է լինի 24 ժամից պակաս: Սպասարկման և թարմեցումների նպատակով համակարգի անջատումները պետք է լինեն պլանային և համաձայնեցված լիազոր մարմնի համապատասխան աշխատակիցների հետ,
* Համակարգի վթարային անջատումները չեն կարող գերազանցել 4 ժամը, եթե պատճառը անսարք սարքավորման փոխանակման նպատակով նոր սարքավորման բացակայությունը չէ,
* Համակարգի միջերեսը (interface) պետք է լինի հայերեն և ռուսերեն,
* Համակարգում պետք է հնարավոր լինի տվյալները մուտքագրել երկու լեզվով՝ հայերեն և ռուսերեն,
* Համակարգը պետք է ապահովի անխափան աշխատանք միաժամանակ 500 ակտիվ օգտվողների համար,
* Համակարգում պետք է իրականացվեն մուտքի թույլատրման անհարժեշտ միջոցառումներ, որոնք ապահովելու են մուտքը միայն վավերացված օգտվողների համար: Մուտքի իրավունքները պետք է հիմնված լինեն հստակ դերերի և դրանցից յուրաքանչյուրի համար սահմանված լիազորությունների շրջանակներում,
* Համակարգում պետք է ապահովվի ցանկացած գործողության գրանցում (logging) գրանցամատյանում, որտեղ պետք է հնարավոր լինի հետևել, թե երբ և ում կողմից ինչ գործողություններ են իրականացվել համակարգում,
* Օպերատորը պետք է ապահովի համակարգերի նախագծման, ծրագրավորման կամ մատուցված ծառայությունների հետ կապված որևէ թերության բացահայտման դեպքում առաջացած խնդիրների վերացում,
* Օպերատորը պետք է ապահովի համակարգի անխափան աշխատանքը ապահովելու նպատակով անհրաժեշտ փոփոխությունների իրականացում` կապված ՀՀ և ԵԱՏՄ օրենսդրական փոփոխությունների, ինչպես նաև վարչարարության առանձին հարցերի լուծման հետ:
1. Օպերատորի կողմից մշակվող համակարգի տեխնիկական առաջադրանքը պետք է համաձայնեցվի լիազոր մարմնի հետ։
2. Համակարգը պետք է ներդրվի երկու առանձին միջավայրերում՝ արտադրական և թեստավորման, ընդ որում` մինչև արտադրական շահագործման հանձնելը Համակարգը պետք է փորձարկվի թեսթային միջավայրում: Այդ նպատակով Օպերատորի կողմից կազմվում է համապատասխան թեսթավորման պլան, որը կսահմանի թեսթավորման քայլերի և գործողությունների հաջորդականությունը՝ ըստ համակարգի կիրառման դեպքերի և սցենարների: